Borneo-aardbewing: Nog liggame gevindFoto: Tentera Darat Malaysia/Facebook Sover is 18 liggame gevind en slegs een persoon word nog vermis. Muhyiddin Yassin, adjunk-eerste minister, het gesê reddingswerkers hoop om binnekort die liggame van die berg af te bring. Die aardbewing van 5,9 het vroeg Vrydag voorgekom. Farhan Lee Abdullah, die polisiehoof in Ranau, het gesê meeste van die mense het gesterf nadat daar groot rotse op hulle geval het tydens die aardbewing. Kinabalu is Maleisië se hoogste piek en een van die land se gewildste bestemmings vir klimmers.